પ્રાપ્ત વિગતો મુજબ છેલ્લા ને માસ કરતા વધુ સમયથી રાજ્યમાં સ્વાઇન ફ્લૂએ હાહાકાર મચાવ્યો છે અને દિવસે – દિવસે મૃત્યુ આક પણ વધી રહ્યો છે ત્યારે આજે હળવદના કડીયાણા ગામના આધેડ અને ટંકારા તાલુકાના મિતાણા ગામના ૩૧ વર્ષીય મહિલાને સ્વાઇન ફલૂ પોઝિટિવ હોવાનો રિપોર્ટ આવ્યો છે અને બંને દર્દીઓને રાજકોટનો ખાનગી હોસ્પિટલમાં સારવાર માટે ખસેડવામાં આવ્યા હોવાનું સતાવાર સૂત્રો જણાવી રહ્યા છે.